Sondagoggend: 21 Februarie 2016 - Weather Forecasting for South Africa
Sondagoggend: 21 Februarie 2016
​Goeie môre almal: Hallo Kenya: The trend remain the same, mostly cloudy patches in the west sunny and hot in the east. I expect a few isolated odd showers and thundershowers in the south-west and north-west.
Die tropiese laag is nou beslis meer 'n koue front as iets anders. (oos van Madagaskar) Die koue front wat gister oorland inbeweeg het sit vanoggend oos van die land en alhoewel temper6ature redelik gedaal het, was dit dalk nie heeltemal so koud soos wat ek verwag het nie, maar dan moet ek by sê dat sowat 10-12 C ook nou nie juis warm is vir Februarie nie. Die groen kringe op die eerste kaart is waar die wolke goed genoeg ontwikkel is vir 'n paar druppels reën vanoggend. Suid en wes van die onderste geel lyn is droog en koel vanoggend, maar warm later vandag. Noord van die geel lyn is daar 'n kans vir 'n paar los storms. Die blou oor die suidelike dele van die land is meestal aanlandige vloei agter die koue front met wolke en ligte reën op plekke, en daar is sekerlik 'n paar kolle met mis vanoggend.
Op die 2de kaart toon ek aan waar ek dink (model insette ingesluit) daar 'n paar storms kan ontwikkel in die geel strook met 'n raps beter kans in die groen strook. Die bolug is nie baie gunstig nie, meer neutraal as iets anders, maar met genoeg hitte deur die dag is daar sekerlik 'n paar torings wat sal opspring vanmiddag. In die algemeen 'n billike dag, nie heeltemal so billik vir die mielielande wat nou water nodig het nie.